**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO ŠVIETIMO TARYBOS SUDĖTIES IR NUOSTATŲ PATVIRTINIMO**

2020 m. sausio 31 d. Nr. TS-  
Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu ir Lietuvos Respublikos švietimo įstatymo 61 straipsniu, Rokiškio rajono savivaldybės administracijos direktoriaus 2020 m. sausio 9 d. įsakymu Nr. AV-27 „Dėl delegavimo į švietimo tarybą“ ir atsižvelgdama į įstaigų ir organizacijų delegavimo raštus (Rokiškio rajono moksleivių tarybos 2019 m. lapkričio 14 d. raštas „Dėl atstovų delegavimo“; Rokiškio technologijos, verslo ir žemės ūkio mokyklos 2019 m. gruodžio 13 d. raštas „Dėl atstovo delegavimo“; Rokiškio švietimo darbuotojų profesinių sąjungų susivienijimo 2019 m. lapkričio 19 d. raštas „Dėl delegavimo į Rokiškio rajono švietimo tarybą“; Rokiškio rajono švietimo įstaigų vadovų asociacijos 2020 m. sausio 6 d. raštas Nr. 1 „Dėl delegavimo į Rokiškio rajono švietimo tarybą“; Rokiškio r. Pandėlio gimnazijos 2020 m. sausio 7 d. raštas Nr. SD-5 (1.5) „Dėl atstovo delegavimo“; Rokiškio lopšelio - darželio „Nykštukas“ 2020 m. sausio 8 d. raštas Nr. S-1 „Dėl tėvų atstovo delegavimo į švietimo tarybą“), Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono švietimo tarybos, veikiančios pagal Rokiškio rajono švietimo tarybos nuostatus, sudėtį:

Dijana Meškauskienė – Rokiškio rajono savivaldybės tarybos Švietimo, kultūros ir sporto komiteto deleguota narė;

Paulius Buidovas – Rokiškio rajono moksleivių tarybos deleguotas atstovas;

Romualda Cegelskienė – Rokiškio mokyklos-darželio „Ąžuoliukas“ direktorė;

Erikas Gaigalas – Rokiškio švietimo darbuotojų profesinių sąjungų susivienijimo pirmininkas;

Diana Giedrikienė – Rokiškio technologijų, verslo ir žemės ūkio mokyklos direktorė;

Loreta Grochauskienė – Rokiškio r. Antano Strazdo gimnazijos direktorė;

Diana Guzienė – Rokiškio Juozo Tumo-Vaižganto gimnazijos direktorė;

Danutė Kniazytė – Rokiškio rajono savivaldybės administracijos Švietimo, kultūros ir sporto skyriaus vyriausioji specialistė;

Aurimas Laužadis – Rokiškio rajono savivaldybės administracijos Švietimo, kultūros ir sporto skyriaus vedėjas;

Elinga Mikulėnienė – Rokiškio rajono savivaldybės švietimo centro direktorė;

Zenonas Pošiūnas – Rokiškio Juozo Tūbelio progimnazijos direktorius;

Arūnas Skardžius – Rokiškio choreografijos mokyklos direktorius;

Ramunė Samuilovienė – Rokiškio r. Pandėlio gimnazijos tėvų tarybos pirmininkė;

Birutė Šlikienė – Rokiškio rajono savivaldybės administracijos tarpinstitucinio bendradarbiavimo koordinatorė, vyriausioji specialistė;

Jonas Trumpa – Rokiškio rajono moksleivių tarybos deleguotas atstovas;

Inga Vagonė – Rokiškio lopšelio darželio „Nykštukas“ tarybos pirmininkė.

2. Patvirtinti naujos redakcijos Rokiškio rajono švietimo tarybos nuostatus (pridedama).

3. Pripažinti netekusiais galios:

3.1. Rokiškio rajono savivaldybės tarybos 2016 m. kovo 25 d. sprendimą Nr. TS-77 „Dėl Rokiškio rajono švietimo tarybos nuostatų patvirtinimo“;

3.2. Rokiškio rajono savivaldybės tarybos 2016 m. kovo 25 d. sprendimą Nr. TS-78 „Dėl Rokiškio rajono švietimo tarybos sudėties patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

PATVIRTINTA

Rokiškio rajono savivaldybės tarybos

2020 m. sausio 31 d. sprendimu Nr. TS-

**ROKIŠKIO RAJONO ŠVIETIMO TARYBOS NUOSTATAI**

**I SKYRIUS**

**BENDROSIOS NUOSTATOS**

1. Rokiškio rajono švietimo taryba (toliau vadinama Taryba) yra savivaldybės švietimo savivaldos institucija, skatinanti visuomenės dalyvavimą formuojant Rokiškio rajono savivaldybės švietimo politiką bei telkianti rajono bendruomenę jai vykdyti.

2. Taryba savo veikloje vadovaujasi Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, švietimo, mokslo ir sporto ministro įsakymais, Rokiškio rajono savivaldybės tarybos sprendimais, mero potvarkiais ir šiais nuostatais.

3. Tarybos veikla grindžiama teisėtumo, demokratiškumo, viešumo, humaniškumo ir bendradarbiavimo principais.

4. Taryba bendradarbiauja su Rokiškio rajono savivaldybės institucijomis, savivaldybės tarybos komitetais.

**II SKYRIUS**

**TARYBOS PASKIRTIS IR FUNKCIJOS**

5. Tarybos paskirtis - skatinti savivaldybės visuomenės dalyvavimą formuojant Rokiškio rajono savivaldybės švietimo politiką bei telkti rajono bendruomenę jai vykdyti.

6. Taryba atlieka šias funkcijas:

6.1. analizuoja norminius švietimo politiką reglamentuojančius dokumentus ir teikia pasiūlymus dėl jų pakeitimo ar patikslinimo atitinkamoms institucijoms;

6.2. svarsto ir teikia pasiūlymus rajono savivaldybės administracijai dėl:

6.3. savivaldybės strateginio plano ir švietimo programų;

6.4. mokyklų steigimo, reorganizavimo ir likvidavimo;

6.5. mokyklų veiklą reglamentuojančių dokumentų rengimo ir tobulinimo;

6.6. informuoja ir telkia visuomenę rajono švietimo plėtros tikslams siekti.

**III SKYRIUS**

**TARYBOS TEISĖS**

7. Tarybos nariai turi teisę:

7.1. dalyvauti Rokiškio rajono savivaldybės tarybos ir jos komitetų posėdžiuose svarstant švietimo klausimus;

7.2. susipažinti su Rokiškio rajono savivaldybės tarybos švietimo srities sprendimų

projektais;

7.3. gauti reikiamą informacija iš rajono savivaldybės administracijos ir jos padalinių, savivaldybės institucijų, rajono švietimo įstaigų vadovų, rajono ugdymo įstaigų tarybų;

7.4. kviesti į tarybos posėdžius: švietimo įstaigų, esančių savivaldybės teritorijoje, vadovus ar atstovus; Rokiškio rajono savivaldybės tarybai teikiamų svarstyti spendimų projektų rengėjus.

**IV SKYRIUS**

**TARYBOS SUDĖTIS IR DARBO ORGANIZAVIMAS**

8. Taryba sudaroma iš 16 narių, atstovaujančių mokinius, mokytojus, tėvus (globėjus, rūpintojus), socialinius partnerius, švietimo teikėjus ir (ar) jų asociacijas:

8.1. Rokiškio rajono švietimo įstaigų vadovų asociacijos deleguoja 6 narius (bent po vieną atstovą iš bendrojo ugdymo, ikimokyklinio ir neformaliojo vaikų švietimo įstaigų, švietimo pagalbos įstaigų atstovą);

8.2. Rokiškio švietimo darbuotojų profesinių sąjungų susivienijimas deleguoja 1 atstovą;

8.3. Rokiškio rajono savivaldybės administracija deleguoja 3 atstovus (Švietimo, kultūros ir sporto skyrius - 2 atstovus; tarpinstitucinio bendradarbiavimo koordinatorių – 1);

8.4. mokiniams atstovauja Rokiškio rajono moksleivių tarybos 2 deleguoti nariai;

8.5. Rokiškio technologijos, verslo ir žemės ūkio mokyklai atstovauja 1 narys;

8.6. tėvams (globėjams, rūpintojams) atstovauja švietimo įstaigų tarybų tėvų 2 deleguoti nariai;

8.9. politikams atstovauja Rokiškio rajono savivaldybės tarybos, Švietimo, kultūros ir sporto komiteto deleguotas narys.

11. Taryba renkasi į posėdžius, kurie yra teisėti, jei jame dalyvauja ne mažiau kaip pusė narių.

12. Taryba iš savo narių paprastąja balsų dauguma, atviru balsavimu, išrenka pirmininką, jo pavaduotoją ir sekretorių.

13. Tarybos sudėtis gali būti atnaujinama kas treji metai, išskyrus mokinių atstovus, kurie Rokiškio rajono moksleivių tarybos siūlymu, gali būti keičiami kasmet.

**V SKYRIUS**

**TARYBOS NUOSTATŲ TVIRTINIMAS, KEITIMAS IR PAPILDYMAS**

14. Tarybos nuostatus tvirtina Rokiškio rajono savivaldybės taryba.

15. Tarybos nuostatai keičiami ir papildomi pasikeitus Lietuvos Respublikos švietimo įstatymui arba Tarybos, arba Rokiškio rajono savivaldybės tarybos iniciatyva.

**VI SKYRIUS**

**RAŠTVEDYBOS ORGANIZAVIMAS IR DOKUMENTŲ PRIEŽIŪRA**

16. Tarybos raštvedybos organizavimo ir dokumentų saugojimo tvarką reglamentuoja Lietuvos Respublikos archyvų įstatymas, Lietuvos valstybinio archyvo fondo nuostatai, Dokumentų rengimo ir įforminimo, Raštvedybos taisyklės.

**VII SKYRIUS**

**TARYBOS REORGANIZAVIMAS AR LIKVIDAVIMAS**

17. Taryba gali būti reorganizuojama arba likviduojama Tarybos arba Rokiškio rajono savivaldybės tarybos iniciatyva ir/arba vadovaujantis Lietuvos Respublikos švietimo įstatymo pakeitimais bei Vyriausybės nutarimais.

18. Tarybos sprendimai yra rekomendacinio pobūdžio.

\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO ŠVIETIMO TARYBOS SUDĖTIES IR NUOSTATŲ PATVIRTINIMO” AIŠKINAMASIS RAŠTAS**

**Sprendimo projekto tikslas ir uždaviniai.** Šiuo sprendimo projektu siūloma **patvirtinti** *naujos redakcijos* Rokiškio rajono švietimo tarybos nuostatus ir naujos sudėties Rokiškio rajono švietimo tarybą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos švietimo įstatymas, Rokiškio rajono savivaldybės tarybos 2016 m. kovo 25 d. sprendimas Nr. TS-77 „Dėl Rokiškio rajono švietimo tarybos nuostatų patvirtinimo“; Rokiškio rajono savivaldybės tarybos 2016 m. kovo 25 d. sprendimas Nr. TS-78 „Dėl Rokiškio rajono švietimo tarybos sudėties patvirtinimo“.

**Sprendimo projekto esmė.** Sprendimo projektas parengtas, siekiant patvirtinti *naujos redakcijos* Rokiškio rajono švietimo tarybos nuostatus ir Rokiškio rajono švietimo tarybos sudėtį, siekiant aiškiai reglamentuoti mokinių, mokytojų, tėvų (globėjų, rūpintojų), socialinių partnerių, švietimo teikėjų ir (ar) jų asociacijų atstovavimą, nustatytą Lietuvos Respublikos švietimo įstatymo 61 straipsnyje taip:

- Taryba sudaroma iš 16 narių, atstovaujančių mokinius, mokytojus, tėvus (globėjus, rūpintojus), socialinius partnerius, švietimo teikėjus ir (ar) jų asociacijas:

- Rokiškio rajono švietimo įstaigų vadovų asociacijos deleguoja 6 narius (bent po vieną atstovą iš bendrojo ugdymo, ikimokyklinio ir neformaliojo vaikų švietimo įstaigų, švietimo pagalbos įstaigų atstovą);

- Rokiškio švietimo darbuotojų profesinių sąjungų susivienijimas deleguoja 1 atstovą;

- Rokiškio rajono savivaldybės administracija deleguoja 3 atstovus (Švietimo, kultūros ir sporto skyrius - 2 atstovus; tarpinstitucinio bendradarbiavimo koordinatorius – 1);

- mokiniams atstovauja Rokiškio rajono moksleivių tarybos 2 deleguoti nariai;

- Rokiškio technologijos, verslo ir žemės ūkio mokyklai atstovauja 1 narys;

- tėvams (globėjams, rūpintojams) atstovauja švietimo įstaigų tarybų tėvų 2 deleguoti nariai;

- politikams atstovauja Rokiškio rajono savivaldybės tarybos, Švietimo, kultūros ir sporto komiteto deleguotas narys.

**Galimos pasekmės, priėmus siūlomą tarybos sprendimo projektą:**

neigiamų pasekmių nenumatoma;

teigiamos – Švietimo tarybos darbą organizuos pati taryba.

**Kokia sprendimo nauda Rokiškio rajono gyventojams.** Taryba įgyvendins tikslą – skatins savivaldybės visuomenės dalyvavimą formuojant savivaldybės švietimo politiką ir įtakos jos vykdymą.

**Finansavimo šaltiniai ir lėšų poreikis**. Sprendimo projektui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė